Sagunt acomiada la seua programació Estiu 2020 amb un concert de la Lira Saguntina i un castell de focs artificials
29 de juliol 2020

![](/media/wjglknwv/28_c_plazamayor.jpg)

  

La delegació de Festes, a través de la programació Estiu 2020, ha organitzat com a tancament d'esta programació a Sagunt un concert de la Lira Saguntina i un castell de focs artificials, que se celebraran demà, 30 de juliol, dia dels sants patrons.

  

A les 22.30 hores començarà el concert en la plaça Major, amb un aforament per a 250 persones, per al qual no queden ja moltes places disponibles. Les persones interessades a assistir podran reservar la seua entrada, de manera gratuïta, amb un màxim de 2 entrades per persona, a través de www.servientradas.com o telefonant al 902 010 284.

  

El castell de focs artificials es dispararà en l'avinguda Pianista Mario Monreal a les 23.59 hores.

  

Dissabte que ve, 1 d'agost, començarà la programació al Port de Sagunt amb un concert de la Unión Musical Porteña, als jardins del Centre Cívic Antic Sanatori. Este concert, també debades, té un aforament limitat a 375 persones i ja estan reservades quasi totes les entrades.

  

Estiu 2020 és la programació festiva que ha organitzat la delegació de Festes de l'Ajuntament de Sagunt per a compensar d'alguna manera la suspensió de les festes patronals a causa de la COVID-19. L'assistència a tots els espectacles de la programació és gratuïta.​

*   [](http://www.facebook.com/sharer.php?u=https://aytosagunto.es/va/actualitat/sagunt-acomiada-la-seua-programacio-estiu-2020-amb-un-concert-de-la-lira-saguntina-i-un-castell-de-focs-artificials/ "Facebook")
*   [](http://twitter.com/share?url=https://aytosagunto.es/va/actualitat/sagunt-acomiada-la-seua-programacio-estiu-2020-amb-un-concert-de-la-lira-saguntina-i-un-castell-de-focs-artificials/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-acomiada-la-seua-programacio-estiu-2020-amb-un-concert-de-la-lira-saguntina-i-un-castell-de-focs-artificials/ "Linked In")
*   [](mailto:?body=https://aytosagunto.es/va/actualitat/sagunt-acomiada-la-seua-programacio-estiu-2020-amb-un-concert-de-la-lira-saguntina-i-un-castell-de-focs-artificials/)